OpenLLM-France/wikimedia huggingface dataset:
# Airòlas

Eyroles és un municipi francès situat al departament de la Droma i a la regió d'Alvèrnia-Roine-Alps. L'any 2007 tenia 22 habitants.

## Demografia
### Població

El 2007 la població de fet d'Eyroles era de 22 persones. Hi havia 8 famílies de les quals 4 eren unipersonals (4 homes vivint sols) i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 14 habitatges, 10 eren l'habitatge principal de la família, 4 eren segones residències i 1 estava desocupat. 13 eren cases i 1 era un apartament. Dels 10 habitatges principals, 8 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 2 tenien dues cambres, 2 en tenien tres, 2 en tenien quatre i 4 en tenien cinc o més. 5 habitatges disposaven pel capbaix d'una plaça de pàrquing. A 5 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Eyroles el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 17 persones, 12 eren actives i 5 eren inactives. De les 12 persones actives 11 estaven ocupades (6 homes i 5 dones) i 1 aturada (1 home). De les 5 persones inactives 3 estaven jubilades, 1 estava estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un paleta.
L'any 2000 a Eyroles hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Eyroles a l'INSEE.
* Évolution et structure de la population Fitxa amb el detall de dades d'Eyroles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Eugnathogobius siamensis

Eugnathogobius siamensis és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 4 cm de longitud total.

## Alimentació

Menja insectes i d'altres invertebrats.

## Hàbitat

És un peix d'aigua dolça, de clima tropical i demersal.

## Distribució geogràfica

Es troba a Àsia: Singapur, Tailàndia, Malàisia, Brunei, Indonèsia i Myanmar.

## Observacions

És inofensiu per als humans.

## Referències

* ↑ «Eugnathogobius siamensis». Catalogue of Life. (anglès) (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p.
* ↑ Rainboth, W.J., 1996.
* ↑ Larson, H.K., 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* ↑ Kullander, S.O. i F. Fang, 2009. Danio aesculapii, a new species of danio from south-western Myanmar (Teleostei: Cyprinidae). Zootaxa 2164:41-48
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Parenti, L.R. i K.K.P. Lim, 2005. Fishes of the Rajang basin, Sarawak, Malaysia. Raffles Bull. Zool. Supplement (13):175-208.
* ↑ Suvatti, C., 1981. Fishes of Thailand. Royal Institute of Thailand, Bangkok. 379 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* uBio (anglès)
# Jesus of Nazareth

Jesus of Nazareth (en català Jesús de Natzaret) és una minisèrie de televisió angloitaliana del 1977 que dramatitza el naixement, la vida, el ministeri, la mort i la resurrecció de Jesús segons les narracions dels quatre Evangelis del Nou Testament. La coreografia és d'Alberto Testa.
La minisèrie fou dirigida per Franco Zeffirelli i produïda per Lew Grade a través de la seva companyia CCI Entertainment. Zeffirelli coescrigué el guió amb Anthony Burgess i Suso Cecchi d'Amico. Es filmà a Tunísia i al Marroc amb un repartiment d'estrelles de cinema, tant europees com estatunidenques.
Jesus of Nazareth s'estrenà el 27 de març de 1977 a la cadena de televisió britànica ITV, i als Estats Units a l'NBC el 3 d'abril del mateix any.

## Referències

* ↑ Edita SARPE, Gran Enciclopèdia de la Música Clàsica, vol. IV, pàg. 1053/54. (ISBN 84-7291-226-4)
# Federación Republicana Gallega

La Federación Republicana Gallega (FRG) fou una plataforma política que organitzà la trobada coneguda com a Pacte de Lestrove, celebrada el 26 de març de 1930 al Pazo d'Hermida entre partits i personalidats republicanes gallegues. La FRG agrupaba l'ORGA, el Partit Republicà Radical, el Partit Republicà Radical Socialista i el Partit Radical Federal i pretenia organitzar una estratègia conjunta i autònoma dels republicans gallecs, de tal manera que designà Santiago Casares Quiroga com a representant gallec en la reunió amb els republicans espanyols celebrada a Sant Sebastià el 17 d'agost de 1930 o Pacte de Sant Sebastià que tenia com a finalitat elaborar el programa d'un futur govern provisional de la república.
En els mesos anteriors a la proclamació de la Segona República Espanyola, la FRG organitzà mobilitzacions de masses contra el govern del general Dámaso Berenguer i participà en les eleccions del 12 d'abril de 1931 en coalició amb el PSOE, i aconseguí la majoria a les ciutats. Després de la proclamació de la república la diferència en les estragègies en el si de la FRG provocà la marxa dels partits minoritaris, de tal manera que només hi va romandre ORGA. A les eleccions a les Corts Constituents l'ORGA presentà els seus candidats sota les sigles de la FRG, que mantindrà fins a abril de 1932.

## Referències

* ↑ Anuario Estadístico de España, 1931, p. 483.
# Bombament (geologia)

En geologia, un bombament és una zona amb forma de cúpula que abasta una gran superfície. És una superfície estructural que s'ha deformat, com és el cas del Bombament de Núbia. El bombament també pot ocórrer, en una superfície d’erosió, en una peneplana, o en un conjunt de muntanyes, que prenen una curvatura convexa que s'assembla a un dom.
Segons Hartmut Leser, es tracta d'un accident geogràfic que pot ser de diversos ordres de magnitud, des d'una formació rocosa en un riu fins a una entitat d'escala continental.

## Bombament de San Rafael (San Rafael Swell)

El bombament de San Rafael, molt estudiat pels geòlegs, és un fenomen geològic al centre-sud d'Utah als Estats Units, situat a uns 26 km a l'oest del Green River. La part aixecada de San Rafael ocupa una superfície aproximada de 7.744 km$^2$ i consisteix en un anticlinal gegantí, en forma de cúpula, constituït per roca sorrenca, esquist i roca calcària. Es va alçar durant l'orogènesi laramidiana del Paleocè, ara fa entre 60 i 40 milions d'anys. Des d'aleshores, les inundacions sobtades, escasses a la zona però molt potents quan es produeixen, han erosionat les roques sedimentàries originant nombroses valls, canyons, congostos, taules, buttes i badlands.

## Referències

* ↑ Whittow, John (1984). Dictionary of Physical Geography. Londres: Penguin, 1984, pàg. 525. ISBN 0-14-051094-X (en anglès).
* ↑ «bombament». Diccionari de Geologia. Institut d'Estudis Catalans, 2022. [Consulta: 28 setembre 2022].
* ↑ Leser, Hartmut (ed.) Diercke Wörterbuch Allgemeine Geographie, Múnic: dtv, 2005, pàg. 822 (en alemany).
* ↑ «San Rafael Swell» (en anglès). [Consulta: 8 febrer 2024].
* ↑ Curtis, Rachel L.. «Geology of San Rafael Swell, Exploring Utah’s Ancient Terrane» (en anglès). Rachel L. Curtis, DePauw University, 04-03-2021. [Consulta: 8 febrer 2024].
# Legió I Macriana Liberatrix

La Legió I Macriana Liberatrix («alliberadora de Macre») va ser una legió romana reclutada a l'Àfrica pel governador Luci Clodi Macre l'any 68. No se sap quin era l'emblema de la legió.
La intenció era que aquesta legió s'unís a les forces de la Legió III Augusta a favor de la rebel·lió de Galba, llavors governador de la Hispania Tarraconensis, contra l'emperador Neró. Després del triomf final de Galba, aquest va desconfiar de Macre, que va ordenar al procurador Treboni Garucià que el matés l'any 69, l'any dels quatre emperadors, i la I Macriana Liberatrix va ser dissolta sense haver entrat en combat.

## Referències

* ↑ Pauly, August (ed.); Georg Wissowa (ed.). Paulys Realencyclopädie der classischen Altertumswissenschaft [Reihe 1] Halbbd. 24 = Bd. 12,2 Legio bis Libanon. Stuttgard: Metzler, 1925, p. 1417-1418.
* ↑ Ritterling, Emil. «Legio I Macriana Liberatrix». livius.org. [Consulta: 19 octubre 2022].
# Chatzakia

Chatzakia és un gènere d'aranyes araneomorfes de la família dels gnafòsids (Gnaphosidae). Fou descrita per primera vegada l'any 2016 per Lissner & Bosmans.
Segons el World Spider Catalog, amb dades del 22 de març de 2017, conté només una espècie endèmica de les Illes Balears: Chatzakia balearica.

## Referències

* 1 2 Lissner, J., Bosmans, R. & Hernández-Corral, J. (2016). Description of a new ground spider from Majorca, Spain, with the establishment of a new genus Chatzakia n. gen. (Araneae: Gnaphosidae). Arachnology 17(3): 142-146. doi:10.13156/arac.2006.17.3.142
* ↑ «Gnaphosidae». Natural History Museum Bern. [Consulta: 22 març 2017].

## Enllaços externs

* (anglès) World Spider Catalog: Chatzakia Lissner & Bosmans, 2016 en la família Gnaphosidae +base de dades
# Mil·lenari de Hanoi

El mil·lenni de Hanoi (en vietnamita: Đại lễ 1000 năm Thăng Long – Hà Nội) se celebrà de l'1 al 10 d'octubre de 2010 a Hanoi, Vietnam. És la commemoració de la fundació de la capital per Lý Thái Tổ, primer emperador de la dinastia Ly. Segons la llegenda, Ly TháiTổ va decidir traslladar la seva capital de Hoa Lu a Đại La durant el setè mes del calendari lunar 1010. Quan el seu comboi va arribar a l'escena, un drac d'or va aparèixer a prop de la barca de l'emperador Lý Thái Tổ, qui, per tant, va canviar el nom de la nova capital a Đài The Long Thang (升 龙, literalment: el drac s'aixeca).

## Notes

* ↑ Ngô Sĩ Liên. Đại Việt sử ký toàn thư (en vietnamese). Hanoi: Social Science Publishing House, 1993, p. 81.

## Enllaços externs

* (vietnamita) Web oficial del Mil·lenari de Hanoi Arxivat 2012-06-09 a Wayback Machine.
# Màrtirs d'Alexandria

Els Màrtirs d'Alexandria són dos grups de cristians, venerats com a sants per diverses confessions cristianes.
# Esporte Clube Água Santa

L'Esporte Clube Água Santa, conegut com a Água Santa, és un club esportiu brasiler, especialment destacat en futbol, de la ciutat de Diadema a l'estat de São Paulo que juga al Campionat paulista.

## Història

Fundat el 1981, fou un club amateur fins al 2011 quan professionalitzat, s'inicia en la divisió més baixa del campionat Paulista. En 2016 arriba la divisió principal de l'Estat en el qual va golejar 4-1 al Palmeiras.

## Estadi

L'Água Santa juga a l'estadi Inamar, amb capacitat per a uns 10.000 espectadors.

## Palmarès

* 3 Campionat Amateur de Diadema: 2004, 2009 i 2010
* 1 Copa Amateur de Diadema: 2001

## Referències

* ↑ «Da várzea à elite em quatro anos: conheça o "meteórico" Água Santa» (en portuguès brasiler). [Consulta: 26 setembre 2016].

## Enllaços externs

* Esporte Clube Água Santa - Lloc web oficial
# Jesus (pel·lícula de 1999)

Jesus, també coneguda com a Jesús o La Bíblia: Jesús (1999) és una pel·lícula bíblica feta per a la televisió que relata la història de Jesús de Natzaret. És protagonitzada per Jeremy Sisto en el paper de Jesús, Jacqueline Bisset (Maria), Debra Messing (Maria Magdalena) i Gary Oldman (Ponç Pilat).

## Argument

La pel·lícula destaca per mostrar un Jesús més humà, comparada amb les caracteritzacions més solemnes de pel·lícules anteriors; aquí Jesús riu i plora com qualsevol altra persona. Entre altres coses, plora en el funeral de Josep, llança còdols al Llac de Tiberíades quan coneix a Sant Pere i a Jaume el Major, balla en el casament de Qana i també comença a jugar a esquitxar amb aigua els seus deixebles.
D'altra banda, Satan està caracteritzat com un home vestit amb roba moderna (i com una dona vestida de vermell, però el primer és més destacat). La pel·lícula afegeix un historiador romà anomenat "Livi", que observa i relata els esdeveniments; probablement estigui basat en Titus Livi.

## Repartiment

* Jeremy Sisto - Jesús
* Jacqueline Bisset - Maria, mare de Jesús
* Armin Mueller-Stahl - Josep, pare de Jesús
* Debra Messing - Maria Magdalena
* David O'hara - Joan Baptista
* G. W. Bailey - Livi
* Luca Barbareschi - Herodes Antipas
* Christian Kohlund - Caifàs
* Stefania Rocca - Maria de Betània
* Luca Zingaretti - Sant Pere
* Ian Duncan - Joan el de Zebedeu
* Elena Sofia Ricci - Heròdies
* Gilly Gilchrist - Sant Andreu
* Thomas Lockyer - Judes Iscariot
* Claudio Amendola - Barrabàs
* Jeroen Krabbé - Satan com a home
* Gary Oldman - Ponç Pilat
* Gabriella Pession - Salomé
* Maria Cristina Heller - Marta
* Manuela Ruggeri - Satanàs com a dona
* Peter Gevisser - Llàtzer
* Fabio Sartor - Jaume el Major
* Sebastian Knapp - Mateu l'evangelista
* Sean Harris - Tomàs apòstol
* Karim Doukkali - Felip apòstol
* Said Bey - Judes Tadeu
* Abedelouhahad Mouaddine - Jaume el Menor
* L'housseine Dejjiti - Simó apòstol
* Mohammed Taleb - Bartomeu apòstol
* Milers C. Hobson - Jesús de nen (6 anys)
* Josh Maguire - Jesús de nen (12 anys)
* Zack Maguire - Joan Baptista de nen (12 anys)
* Roger Hammond - Josep d'Arimatea
* Rick Warden - Jared
* Iddo Goldberg - Seth
* Jeremy Zimmermann - Client de Maria Magdalena
* Elaine English - dona de Qana
* Tony Vogel - Granger
* John Francis - Zerack
* Omar Lahlou - Bartomeu apòstol
* Ichrak Berraoui - Adúltera

## Referències

* ↑ IMDb. Jesus (en anglès). IMDb.
Viccionari
# Fogó

Un fogó, fogall, foguer, fornell o fornet és un fogar instal·lat a les cuines en un buit fet en un massís d'obra en forma de taula, amb un forat lateral per a donar-hi accés a l'aire i treure'n la cendra i un forat a sobre, on hom posa allò que cal escalfar. En general, al segle xxi, els fogons fan foc per mitjà de la combustió de gas butà, gas natural (metà) o gas ciutat (propà), o bé s'escalfen mitjançant una resistència elèctrica (opció que als Països Catalans emet més quantitat de pol·luents atmosfèrics i que, al món, és menys rendible energèticament). Usualment els fogons estan integrats sobre una placa de cocció o placa de focs, metàl·lica i de poc gruix, que hom encasta dins una obertura practicada en un marbre o un moble, de manera que constitueix amb aquest una superfície gairebé contínua.

## Història

Els primers fogons van ser creats entre els segles iii i VI. Inicialment van ser anomenats kamado i s'alimentaven de fusta o carbó. Els fogons de gas van aparèixer l'any 1825.

## Referències

* ↑ «Fogó». Gran Enciclopèdia Catalana. Barcelona: Grup Enciclopèdia Catalana.
# Biržai

Biržai ( escoltar (?·pàg.) és una ciutat del nord de Lituània. Biržai és famós pel seu reconstruït Castell de Biržai senyorial, i tota la regió és coneguda pee les seves nombrosos i tradicionals receptes de cervesa.

## Noms

El nom de la ciutat és lituà d'origen i s'escriu en diferents formes en altres llengües:
* Birsen (alemany)
* Birze (polonès)
* Birzhai (rus)
* בירז / Birz o Birzh (jiddisch).

## Història

La primera menció escrita de la ciutat data de 1450. La construcció del Castell de Biržai va començar el 1586, i a la ciutat se li van concedir els drets de Magdeburg el 1589. L'any1575, com a preparació per a l'edificació del castell, es va construir una presa en la confluència dels rius Agluona i Apaščia i va ser creat el llac artificial Širvėna, que abasta uns 40 km. És el llac artificial més antic de Lituània.

## Referències

* ↑ «BIRZAI: Kovno». International Association of Jewish Genealogical Societies. [Consulta: 1r juliol 2009].
* ↑ «Istorija». City of Biržai. [Consulta: 2009-07-22 (lituà)].

## Enllaços externs

* Pàgina oficial de Biržai (anglès) (lituà).
# La Porta

La Porta (en cors A Porta) és un municipi francès, situat a la regió de Còrsega, al departament d'Alta Còrsega. L'any 1999 tenia 196 habitants. Es troba al cor de la comarca de la Castagniccia.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 315 | 358 | 382 | 422 | 248 | 196 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Stéphanie Grimaldi | UMP | |
# Jesus of Suburbia

«Jesus of Suburbia» és un senzill de la banda estatunidenca de punk rock Green Day, el cinquè i últim de l'àlbum American Idiot. La cançó, que va sortir el 25 d'octubre de 2005, dura al voltant de 9 minuts i consta de cinc parts:
* I - Jesus Of Suburbia: acte en què es descriu Jesus Of Suburbia (Jesús dels suburbis) i la seva vida a Jingletown, on va viure amb una dieta de gasosa i ritalin a més d'experimentar amb drogues.
* II - City Of The Damned: acte que passa durant el mes de març, on Jesus es pregunta si realment aquell és el seu lloc, ja que se sent desil·lusionat amb la seva vida.
* III - I Don't Care: acte que descriu el sentiment de Jesus cap als seus "amics de sempre", sentint-se rebutjat per ells.
* IV - Dearly Beloved: acte on es parla sobre l'assistència de Jesus a una teràpia psicològica per omplir un buit espiritual que sent pels seus amics hipòcrites.
* V - Tales From Another Broken Home: acte on es parla sobre la decisió de Jesus de deixar casa seva, el seu passat, la seva vida antiga i la decisió d'anar-se'n a viure a "la ciutat".

## Referències

* ↑ Grein, Paul. «Week Ending July 25, 2010: It’s Every Rapper For Himself». Yahoo! Music. [Consulta: 3 desembre 2011]. «Green Day fan: American Idiot (the song) has sold 1,371,000. Jesus Of Suburbia: 204K Holiday 1,452,000»
* ↑ «International Superhits». Kerrang!. Bauer Media Group [[[London]]], 1061, 18-06-2005, pàg. 52–53. ISSN: 0262-6624.
* ↑ «The Over/Under: Green Day». Magnetmagazine.com, 19-05-2009. [Consulta: 26 març 2013].

## Enllaços externs

* Green Day plan ambitious video for next single
* Think Green Day's "September" Clip Is Epic? Just Wait For "Jesus Of Suburbia"
* Lletra de la cançó a MetroLyrics
# La Porra (revista)

* Aquest article tracta sobre La revista satírica La Porra. Vegeu-ne altres significats a «La Porra».
La Porra: setmanari humorístic radical va ser una publicació satírica que va sortir a Reus l'any 1923.

## Història

Al número 1, i únic, sortit el primer de febrer de 1923, es presenta com una revista no només humorística, sinó també política: "Sortim en mig d'aquest poble, fang brutícia i taca d'aquesta terra nostra. Estem cansats d'aquesta brega i política que domina. Els que's diuen nacionalistes viuen venuts a qualsevol preu i segueixen fent la grandesa de les seves cases de comerç anunciant en llengua estrangera. Els que s'anomenen republicans viuen amb l'oblit d'una unió incerta i desvergonyida! No'ns compraran a cap preu. Sortim a donar [...] porrades a tothom. Hem de vindre a vindicar el sentit de la dignitat i la ciutadania massa prostituïda, Sentim la inquietud i la rebeldia i no ens conformem amb la marca dels anyells i estem cansats de "Seny i tolerància". Prou seny; més acció, acció i dignitat, que se'ns han passejat massa, des de les tribunes polítiques, amb la bandera nostra"
La Porra, en tots els articles d'aquest número, traspua un nacionalisme radical. Es desmarca de vinculacions amb cap partit polític local, i critica durament al Foment Nacionalista Republicà, retraient-li la poca valentia davant dels lerrouxistes. Els atacs personalitzats es dirigien bàsicament als membres de la Lliga, que mantenien actituds contradictòries amb allò que predicaven. Per exemple, a la pàgina 2 parla de Josep Sabater, important comerciant local: "El senyor Sabater, al qual hem sentit en termes estridents en diades de la llengua catalana, fa tot el comerç en castellà, tan sols exporta "Productos de España" amb els nous mercats amb la "roja y gualda". Vaja! és un farsant! i un "perfecto" regionalista".
El director era Carles Torrell Badia i els redactors de quasi tot el número van ser Miquel Serra i Pàmies i Salvador Torrell i Eulàlia. Tenia 4 pàgines de 32 X 22 cm, s'imprimia a la Impremta de J. Vila Sugranyes i valia 10 cèntims.

## Localització

* Biblioteca Central Xavier Amorós. Reus.
* Biblioteca del Centre de Lectura de Reus i Biblioteca de Catalunya.

## Referències

* ↑ «Porrades». La Porra, 1, 1-I-1923, pàg. 1.
* ↑ Ferran, Marc. Humor i sàtira a Reus: la premsa satírica (1868-1936). Reus: Centre de Lectura, 1992, p. 82-83 i 102. ISBN 8487873049.
* ↑ «La Porra». Catàleg Argus. [Consulta: 23-VI-2015].
* ↑ «La Porra». CCUC. [Consulta: 23-VI-2015].

## Vegeu també

* La Premsa a Reus 1813 - 1939
# Miquel Joan de Taverner i Rubí

Miquel Joan de Taverner i Rubí (Barcelona, ? - Girona, 24 de maig de 1720) fou Canceller de Catalunya des de 1689 i bisbe de Girona des de 1699. En la Guerra de Successió prengué partit pel bàndol filipista i del 1705 al 1711 estigué exiliat a Perpinyà.
Fou nomenat bisbe de Girona per Carles II de Castella al maig de 1699, després d'haver sigut jutge de l'Audiència Reial. Disgustat d'aquesta carrera, es va fer eclesiàstic quan tenia ja bastant edat, i va ser nomenat després canceller de Catalunya; càrrec que complia quan fou elegit bisbe. Va prendre possessió del bisbat en el seu nom el seu germà Félix, canonge de Barcelona, però el bisbe no va anar a Girona fins al 3 d'abril de 1700, i tornà després a Barcelona a continuar el seu càrrec de canceller, assistint en qualitat de tal a les corts generals que va tenir Felip V en aquesta ciutat. Va seguir el partit d'aquest monarca, contra l'opinió més comuna dels catalans, i havent capitulat Girona, guanyada per l'arxiduc d'Àustria que havia pres el nom de Carles III d'Aragó, es va retirar a Perpinyà en 19 d'octubre de 1705, on romangué fins acabat el setge de Girona (1711), quan les tropes de Felip V d'Espanya sota el comandament del duc de Noailles van recobrar Girona, passant el càrrec de canceller de Catalunya a Llorenç Tomàs i Costa.
En 21 de juny de 1717, estant absent del regne l'arquebisbe de Tarragona, convocà com a bisbe més antic a concili provincial a Girona. Narcís Oliva imprimí aquest concili en aquesta ciutat el 1718. La impressió recull els assumptes tractats i permet conèixer l'estat dels costums, i inclou el discurs d'obertura i un pròleg escrit per Taverner. Els continuadors de l'España Sagrada l'inclogueren al tom 44, entre els apèndixs. En 6 de febrer de l'any 1720 va fer saber personalment al cabiscol que el rei li havia promogut l'arquebisbat de Tarragona, i després d'haver-se acomiadat a 11 d'abril i enviat ja al seu vicari forà a Tarragona, va caure malalt i va morir a Girona mateix el 24 de maig.

## Bibliografia

* Torres i Amat, Fèlix. Memorias para ayudar a formar un diccionario crítico de los escritores catalanes y dar alguna idea de la antigua y moderna literatura de Cataluña (en castellà). Barcelona: Imprenta de J. Verdaguer, 1836, p. 611-612 [Consulta: 29 octubre 2013].

## Referències

* ↑ «Miquel Joan de Taverner i Rubí». Gran Enciclopèdia Catalana. Barcelona: Grup Enciclopèdia Catalana.
* ↑ «L'Epítome de Llorenç Tomàs, canceller del Principat de Catalunya (1705-1714)». [Consulta: 25 juliol 2016].